**Dohoda o vykonávaní činnosti**

uzatvorená v zmysle § 269 ods. 2 a nasl. zákona č. 513/1991 Zb. Obchodný zákonník

**Zmluvné strany:**

|  |  |
| --- | --- |
| Obchodné meno: **UNIVERSAL maklérsky dom a.s.** | IČO: 35 822 091 IČ DPH: SK2021593409 |
| Sídlo: Červeňova 18, 811 03 Bratislava |  |
| Spoločnosť zapísaná v Obchodnom registri Mestského súdu Bratislava III, Oddiel: Sa, Vložka číslo: 2831/B |
| Za spoločnosť podpisujú: Ing. Marcel Zeleňák, predseda predstavenstva, Ing. Pavel Smetana, podpredseda predstavenstvae-mailová adresa: ustredie@universal.sk |

(ďalej aj **„Universal“** alebo **„SFA“**)

a

**Adept:**

|  |  |
| --- | --- |
| Meno a priezvisko:       | Interné číslo:       |
| Reg. číslo v NBS:       |  |

(ďalej len „**Adept**“)

a

**Mentor:**

|  |  |
| --- | --- |
| Meno a priezvisko:       | Interné číslo:       |
| Reg. číslo v NBS:       |  |

(ďalej len „**Mentor**“)

(ďalej spolu všetci len ako „**Zmluvné strany**“)

***sa po vyhlásení, že sú spôsobilé a oprávnené uzatvoriť túto Dohodu o vykonávaní činnosti*** *(ďalej len „****Dohoda****“),* ***dohodli na jej uzatvorení v nasledovnom znení:***

1. **Úvodné ustanovenia**
2. Zmluvné strany vyhlasujú, že Dohodu uzatvárajú na žiadosť Adepta a Mentora.
3. Universal má uzatvorenú Mandátnu zmluvu č.       zo dňa       s Adeptom, ktorou sa Adept zaviazal zariaďovať vykonávanie finančného sprostredkovania ako podriadený finančný agent (ďalej len „**PFA**“)a Universal sa zaviazal zaplatiť za to Adeptovi odmenu (províziu) podľa podmienok dohodnutých v Mandátnej zmluve (ďalej len „**MZ Adept**“).
4. Universal má uzatvorenú Mandátnu zmluvu č.       zo dňa       s Mentorom, ktorou sa Mentor zaviazal zariaďovať vykonávanie finančného sprostredkovania ako PFA a Universal sa zaviazal zaplatiť za to Mentorovi odmenu (províziu) podľa podmienok dohodnutých v Mandátnej zmluve (ďalej len „**MZ Mentor**“).
5. Touto Dohodou sa Adept zaväzuje pre Universal vykonávať činnosť finančné sprostredkovanie v sektore kapitálového trhu (ďalej len „**FS v sektore KT**“) ako novoregistrovaný PFA bez dosiahnutej jednoročnej praxe v sektore kapitálového trhu (ďalej len „**prax v sektore KT“**) v zmysle Zákona č. 186/2009 o finančnom sprostredkovaní a finančnom poradenstve a o zmene a doplnení niektorých zákonov (ďalej len „**ZoFS**“) §21, ods. 5 a 9 ZoFS (ďalej len „**Adept**“) pod dohľadom PFA, ktorý spĺňa podmienky dosiahnutej praxe v sektore KT v zmysle §21, ods.14 ZoFS (ďalej len „**Mentor**“) a zároveň
6. sa touto Dohodou Mentor zaväzuje pre Universal vykonávať okrem činností uvedených v MZ Mentora aj činnosti Mentora pre Adepta (ďalej len „**Mentorské vedenie**“).
7. Adeptom nemôže byť člen štatutárneho orgánu PFA zodpovedný za finančné sprostredkovanie alebo odborný garant PFA.
8. **Vyhlásenia Zmluvných strán**
	1. Zmluvné strany vyhlasujú a podpisom tejto Dohody potvrdzujú, že:
	2. Adept pozná zákonné podmienky v zmysle ZoFS pre vykonávanie FS v sektore KT,
	3. Adept má záujem vykonávať FS v sektore KT ale pre účely jeho výkonu nespĺňa prax v sektore KT,
	4. Adept za účelom možnosti vykonávať FS v sektore KT si zvolil Mentora ako osobu, pod ktorej osobným vedením a na jej zodpovednosť bude vykonávať FS v sektore KT, najdlhšie počas obdobia jedného roka (i) od zápisu Adepta do podregistra NBS pre Sektor KT (ďalej len „**Register NBS**“), ak je Adept PFA, alebo (ii) od preukázania splnenia podmienok pre výkon činnosti Adepta v zmysle príslušnej právnej úpravy a skutočného začatia vykonávania FS v sektore KT Adeptom, ak je Adept druhým členom štatutárneho orgánu PFA (ďalej len „**druhý člen ŠO**“), ktorý už je zapísaný v Registri NBS,
	5. Universal súhlasí aby, Adept vykonával činnosť FS v sektore KT pod Mentorským vedením a na zodpovednosť Mentora.

a zároveň

* 1. Zmluvné strany vyhlasujú a podpisom tejto Dohody potvrdzujú, že:
	2. Mentor pozná zákonné podmienky v zmysle ZoFS pre vykonávanie FS v sektore KT,
	3. Mentor si je vedomý následkov a zodpovednosti svojho postavenia ako osoby, pod ktorého Mentorským vedením a na jeho zodpovednosť bude Adept vykonávať FS v sektore KT v zmysle čl. I., bodu 5 tejto Dohody,
	4. Mentor spĺňa požiadavky podľa § 21 ods. 3 ZoFS (ďalej len „**odborná spôsobilosť**“) a súhlasí, že najdlhšie počas obdobia jedného roka (i) od zápisu Adepta do Registra NBS, ak je Adept PFA, alebo (ii) od preukázania splnenia podmienok pre výkon činnosti Adepta v zmysle príslušnej právnej úpravy a skutočného začatia vykonávania FS v sektore KT Adeptom, ak je Adept druhým členom ŠO PFA, ktorý už je zapísaný v Registri NBS, bude osobou, pod ktorej Mentorským vedením a na jej zodpovednosť bude Adept vykonávať Finančné sprostredkovanie,
	5. Universal súhlasí aby Mentor vykonával Mentorské vedenie.
1. **Predmet Dohody**
2. Dohoda upravuje práva a povinností Zmluvných strán vo veci vykonávania FS v sektore KT Adeptom pod Mentorským vedením a na zodpovednosť Mentora.
3. Zmluvné strany sa dohodli a podpisom Dohody potvrdzujú, že pre vykonávanie FS v sektore KT Adeptom vo vzťahu k nedosiahnutej praxi v sektore KT, je Mentor osobou, pod ktorej Mentorským vedením a na jej zodpovednosť bude Adept vykonávať FS v sektore KT.
4. Universal je oprávnený registrovať v Registri NBS aj Adeptov pod podmienkou, aby pod Mentorským vedením a na zodpovednosť Mentora vykonávali Adepti FS v sektore KT do času, pokým Adepti nesplnia podmienku praxe v sektore KT.
5. Adept je oprávnený vykonávať FS v sektore KT odo dňa: (i) jeho zápisu do Registra NBS ako PFA alebo (ii) zápisu obchodnej spoločnosti, v ktorej je Adept druhým členom ŠO PFA, do Registra NBS ako PFA.
6. V prípade ak obchodná spoločnosť, v ktorej je Adept druhým členom ŠO, už je zapísaná v Registri NBS ako PFA pre sektor kapitálového trhu, tak je Adept oprávnený vykonávať FS v sektore KT iba pod Mentorským vedením a na zodpovednosť Mentora, nie však skôr ako Dohoda nadobudne účinnosť.
7. Adept vyhlasuje a svojim podpisom Dohody potvrdzuje znalosť toho, že Mentorovi ako aj Universalu v plnom rozsahu zodpovedá za škodu, ktorú svojím konaním v rozpore s touto Dohodou a právnou úpravou vzťahujúcou sa k výkonu FS v sektore KT Mentorovi a Universalu spôsobí a to osobitne ale nie len v prípade, ak bude vykonávať FS v sektore KT bez Mentorského vedenia a na zodpovednosť Mentora.
8. Neoddeliteľnou súčasťou Dohody je Smernica OS015 o pravidlách styku s klientom a potencionálnym klientom v sektore kapitálového trhu podľa § 32 a 37 ZoFS, ktorá je trvalo sprístupnená v systéme PORTOS, v časti Archív dokumentov (ďalej len „**Smernica KT**“).
9. Prax Adepta sa počíta odo dňa jeho registrácie v Registri NBS.
10. Adept podpisom Dohody vyslovuje súhlas s podmienkami vykonávania činnosti FS v sektore KT.
11. Universal a Mentor sa dohodli, že Mentorské vedenie bude Mentor vykonávať bezodplatne. Prípadná dohoda medzi Mentorom a Adeptom vo veci odmeny pre Mentora zo strany Adepta tým nie je dotknutá.
12. Mentor podpisom Dohody vyslovuje súhlas s podmienkami vykonávania Mentorskej činnosti.
13. **Povinnosti Universalu**
14. Registrácia a vedenie evidencie o Adeptoch a Mentoroch v internej evidencii a v registri Adeptov a Mentorov v NBS.
15. Zabezpečenie a aktualizácia podmienok Adepta a Mentora pre výkon Mentorského vedenia v súlade so ZoFS.
16. Informovať Mentora o ukončení Mentorského vedenia, keď pridelený Adept splní podmienku praxe v sektore KT.
17. Universal vydá Adeptovi po uplynutí obdobia Mentorského vedenia Potvrdenie o absolvovaní odbornej praxe v sektore kapitálového trhu o vykonávaní činnosti finančné sprostredkovanie klientom (ďalej len „**Potvrdenie**“) pri súčasnom splnení nasledovných podmienok: prax pod dohľadom Mentora v trvaní 1 (jeden) rok a súčasne sprostredkovanie minimálne 3 (troch) zmlúv.
18. **Povinnosti adepta**
	1. Vykonávať všetky činnosti spojené FS v sektore KT len pod osobným Mentorským vedením a na zodpovednosť 1 (jedného) Mentora.
	2. Vykonávať FS v sektore KT v súlade so všeobecne záväznými právnymi predpismi a s vnútornými právnymi predpismi Universalu vzťahujúcimi sa k vykonávaniu FS v sektore KT a s odbornou starostlivosťou voči klientom.
	3. Informovať Klienta o účasti Mentora pri vykonávaní Finančného sprostredkovania v zmysle § 21 ods. 14 ZoFS.
	4. Pred vykonávaním činnosti FS v sektore KT je Adept povinný nahlásiť na oddelenie Back Office Universalu (ďalej len „**odd. BO**“) Mentora, pod ktorého Mentorským vedením a na jeho zodpovednosť bude vykonávať FS v sektore KT. Bez nahlásenia Mentora nesmie Adept vykonávať FS v sektore KT.
	5. Dokumentovanie Mentorského vedenia, ktorý jasne preukazuje, že Adept vykonával činnosť FS v sektore KT iba pod Mentorským vedením a na zodpovednosť Mentora a podpísaním Záznamu o finančnom sprostredkovaní súčasne a spoločne s Mentorom.
	6. Počas obdobia pod Mentorským vedením je Adept povinný sprostredkovať minimálne 3 (tri) zmluvy v sektore kapitálového trhu.
	7. Počas obdobia pod Mentorským vedením je Adept povinný zúčastňovať sa odborných školení v sektore kapitálového trhu, ktoré organizujú garanti Universalu v sektore kapitálového trhu alebo partneri Universalu.
19. **Povinnosti Mentora**
	1. Dohliadnuť na to, aby Adept vykonával činnosť FS v sektore KT v súlade so všeobecne záväznými právnymi predpismi a s vnútornými právnymi predpismi Universalu vzťahujúcimi sa k vykonávaniu FS v sektore KT a s odbornou starostlivosťou voči svojim klientom.
	2. Zabezpečiť, aby pri vykonávaní FS v sektore KT Adeptom bol osobne prítomný a aby Adept nevykonával FS v sektore KT bez jeho dohľadu.
	3. Vysvetľovať Adeptovi osobitosti výkonu FS v sektore KT.
	4. Kontrolovať každý úkon Adepta voči klientovi alebo potencionálnemu klientovi.
	5. Usmerňovať Adepta v prípade, že postup Adepta by mohol viesť k porušeniu legislatívnych požiadaviek alebo záujmov klienta alebo potencionálneho klienta.
	6. Poskytovať odporúčania a usmernenia, ak je Adept nerozhodný vo vzťahu k zaujatiu vhodného postupu pri komunikácii s klientom alebo potencionálnym klientom alebo k odporúčaniu vhodného produktu pre klienta alebo potencionálneho klienta.
	7. Dokumentovanie Mentorského vedenia spôsobom, ktorý jasne preukazuje, že Adept vykonával FS v Sektore KT iba pod Mentorským vedením a na zodpovednosť Mentora a podpísaním Záznamu o finančnom sprostredkovaní súčasne a spoločne s Adeptom.
	8. Pri vykonávaní Mentorského vedenia je Mentor povinný nepretržite spĺňať podmienky praxe v sektore KT.
	9. Mentor môže vykonávať Mentorskú činnosť maximálne pre 10 (desať) Adeptov.
	10. Mentor musí byť pred vykonávaním Mentorského vedenia zaevidovaný v registri Mentorov NBS za každého prideleného Adepta, pre ktorého vykonáva Mentorské vedenie. Bez zaevidovania v registri Mentorov NBS nesmie Mentor vykonávať Mentorské vedenie a Adept nesmie vykonávať FS v sektore KT.
	11. Mentor je povinný zúčastňovať sa odborných školení v sektore kapitálového trhu, ktoré organizujú garanti Universalu v sektore kapitálového trhu alebo partneri Universalu.
	12. V prípade, že Mentor nebude môcť z akýchkoľvek dôvodov vykonávať Mentorské vedenie, je povinný bezodkladne oznámiť túto skutočnosť Universalu, pre zabezpečenie náhradného Mentora pridelenému Adeptovi.
20. **Spoločné a záverečné ustanovenia**
21. Zmluvné strany sa dohodli o tom, že Dohoda sa riadi právnym poriadkom Slovenskej republiky a vzťahy neupravené touto Dohodou sa budú riadiť príslušnými ustanoveniami ZoFS a ostatných súvisiacich právnych predpisov.
22. Pri plnení povinností vzniknutých z tejto Dohody sú Adept a Mentor ďalej povinní najmä:
23. konať čestne, poctivo, v dobrej viere a s odbornou starostlivosťou,
24. chrániť a presadzovať práva a oprávnené záujmy Universalu, klienta alebo potencionálneho klienta,
25. poskytovať Universalu všetku súčinnosť potrebnú pre plnenie povinností vzniknutých z tejto Dohody,
26. oznámiť Universalu včas všetky okolnosti majúce vplyv na plnenie povinností vyplývajúce z tejto Dohody.
27. Zmluvné strany sú povinné zachovávať mlčanlivosť o tejto Dohode, o MZ Adepta, o MZ Mentora a o skutočnostiach, o ktorých sa dozvedeli v súvislosti s uzavretím tejto Dohody; túto mlčanlivosť Zmluvné strany nie sú povinné zachovať len v prípade, ak by tým porušili povinnosť voči orgánu verejnej moci ustanovenú osobitným právnym predpisom alebo, ak by sa tým zmarilo plnenie záväzkov z tejto Dohody vzniknutých, alebo ak by ich tejto povinnosti zbavila ďalšia Zmluvná strana.
28. Zmluvné strany sa dohodli o tom, že Smernica KT je Adeptovi a Mentorovi oznámená a predložená elektronicky prostredníctvom systému PORTOS Universalu, trvalo uložená a sprístupnená v časti Archív dokumentov, vrátane následných úprav a aktualizácií.
29. Platnosť a účinnosť tejto Dohody je naviazaná na trvanie MZ Adepta. Ukončením MZ Adepta zaniká aj táto Dohoda.
30. Dohoda nadobúda platnosť dňom podpisu Dohody všetkými Zmluvnými stranami a účinnosť dňom registrácie Adepta v Registri NBS.
31. Túto Dohodu je možné zmeniť len dohodou všetkých Zmluvných strán uzavretou v písomnej forme.
32. Táto Dohoda zaniká:
	1. splnením podmienky praxe v sektore KT Adeptom,
	2. ukončením Mandátnej zmluvy Adepta,
	3. výpoveďou každej Zmluvnej strany, predloženú písomne a aj bez uvedenia dôvodu. Výpovedná lehota je 1 mesiac a začína plynúť prvý deň nasledujúceho mesiaca po doručení výpovede
33. Zmluvné strany vyhlasujú, že si Dohodu prečítali, jej obsahu porozumeli, ich vôľa uzavrieť túto Dohodu je slobodná a vážna a svoj súhlas s Dohodou potvrdzujú svojimi podpismi pod text tejto Dohody.
34. Dohoda je vyhotovená v troch rovnopisoch, pre každú Zmluvnú stranu je určený jeden jej rovnopis.

V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UNIVERSAL maklérsky dom a.s. Adept (meno, priezvisko)

Ing. Marcel Zeleňák, predseda predstavenstva

Ing. Pavel Smetana, MBA, podpredseda predstavenstva

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mentor (meno, priezvisko)